Ռիքի Լեյք

Ռիքի Պամելա Լեյք (, ), ամերիկացի դերասանուհի և հեռուստահաղորդավարուհի, որը հայտնի է Թրեյսի Թորնբլեդի դերով «Մազերի լաք» ֆիլմում և իր սեփական «Ռիկի Լեյք» թոք շոուով։

Վաղ տարիներ 
Լեյքը ծնվել է Նյու Յորքում՝ հրեական ընտանիքում։ Ջիլի մայրը տնային տնտեսուհի էր, Բարիի հայրը՝ դեղագործ։ Հաճախել է Իթաքայի քոլեջ և երեխաների մասնագիտական դպրոց։

Գործունեություն 
Լեյքի համար ֆիլմի դեբյուտը դարձել է Թրեյսիի դերը Ջոն Ուոթերսի «Մազերի լաք» ֆիլմում։ Նկարահանվել է Ուոթերսի այլ ֆիլմերում, այդ թվում՝ «Լացկան», «Խենթ Սեսիլ Բ․» և «Մարդասպան մոլագար մայրիկ» ֆիլմերում։ Նա նաև վարել է իր սեփական թոք շոուն՝ «Ricki Lake»։

1996 թվականին Լեյքը նկարահանվել է «Միսիս Ուինթերբորն» կատակերգությունում, որում նա գլխավոր դեր է խաղացել Շիռլի Մակլեյնի հետ միասին։ Դրան հաջորդել են «Յունգա», «Բրուքլինի վերջին շրջադարձը» և «Մանկա Զեթերլենդի գրառումները» ֆիլմերում դերերը։ Նկարահանվել է նաև մի քանի սերիալներում, ինչպիսիք են «Չայնա Բիչը», «Քուինսի թագավորը», «Մահացու գեղեցիկը»։

Նա նաև նկարահանվել է «Թագավորը թագուհու մեջ» սերիալի էպիզոդում, որտեղ մարմնավորել է Ստեֆանիա Հեֆերնանին։ 2007 թվականին Լեյքը կամեո դեր է խաղացել Ջոն Ուոթերսի «Մազերի լաք» երաժշտական կատակերգությունում և Մարիսա Ջարեթ Ուինոքերի հետ ձայնագրել է «Mama I’m a Big Girl Now» երգը, որն ընդգրկվել է այդ ֆիլմի սաունդթրեքում։

2011 թվականի մարտին հաղորդվել է, որ երեք հեռուստատեսային ստուդիաներ՝ Twentieth Television-ը, Universal Media Studios-ը և CBS Television Distribution-ը, շահագրգռված էին 2012 թվականին Լեյքին վերադարձնել թոք-շոուի ոլորտ։ Դա տեղի է ունեցել այն բանից հետո, երբ Լեյքը ցանկություն է հայտնել վերադառնալու ժանրին։ Լեյքը մասնակցել է «Պար աստղերի հետ» շոուի 13-րդ սեզոնին։ Նրա գործընկերն էր եռակի չեմպիոն Դերեք Հոուն։ Լեյքն աչքի է ընկել պարով ու բարձր միավորներ հավաքել։ Նա այդ մրցույթում զբաղեցրել է 3-րդ տեղը։

2011 թվականի ապրիլի 20-ին Լեյքը պայմանագիր է կնքել Twentieth Television ընկերության հետ Ռիքի Լեյքի շոուի ստեղծման համար, որի պրեմիերան կայացել է 2012 թվականի սեպտեմբերին։ Նոր ծրագիրը նմանվել է Օփրայի շոուին և չեղարկվել հենց առաջին սեզոնից հետո.։ Լեյքը 2013 թվականին արժանացել է Էմմիի ցերեկային մրցանակի։

2016 թվականի դեկտեմբերի 7-ին նկարահանվել է հեռուստատեսային մյուզիքլում՝ «Hairspray Live!» ։ 2017 թվականի փետրվարի 11-ին Ռիքին հայտնվել է որպես հրավիրված ժյուրի-դատավոր բրիտանական «Let It Shine» տաղանդների շոուի ժամանակ Գարի Բարլոուի, Դանի Մինոուգի և Մարտին Քեմփի հետ BBC-ում։ 2018 թվականի փետրվարի 17-ին Լեյքը հայտնվել է բրիտանական «Through The Keyhole» հեռուստատեսային շոուում, որը կազմակերպել էր Քիթ Լեմոնը։

2018 թվականի մարտին SXSW-ում Լեյքը և Էփշթեյնը ներկայացրել են իրենց «Weed The People» վավերագրական ֆիլմի պրեմիերան, որն ուսումնասիրել է կանեփի օգտագործումը որպես դեղամիջոց։ Ֆիլմը նվիրված էր, մասնավորապես, մանկական ուռուցքաբանության բուժման մեջ կանեփի օգտագործմանը։

2019 թվականի փետրվարի 6-ին հայտնի է դարձել, որ նա մասնակցել է «The Masked Singer» մրցույթին։ 2019 թվականի հոկտեմբերին Լեյքը մասնակցել է «X Factor: Celebrity» մրցույթին։ Նույն թվականի հոկտեմբերի 28-ին Ռիքին դարձել է «Loose Women» թոք-շոուի հյուրը։

Անձնական կյանք 
1994-2005 թվականներին Ռիքին ամուսնացած է եղել նկարիչ Ռոբ Սասմանի հետ։ Նախկին ամուսիններից ունի երկու որդի՝ Մայլո Սեբաստիան Սասմանը (ծնված 22.03.1997) և Օուեն Թայլեր Սասմանը (ծնված 18.06.2001)։

2012 թվականի ապրիլի 8-ից Ռիքին երկրորդ անգամ ամուսնացել է Քրիստիան Էվանսի հետ, որի հետ ամուսնալուծության հայց է ներկայացրել 2014 թվականի հոկտեմբերի 16-ին։

Ծանոթագրություններ 

Ամերիկացի կինոդերասանուհիներ
Ամերիկացի հեռուստատեսային դերասանուհիներ
Ամերիկացի հեռուստապրոդյուսերներ
20-րդ դարի ամերիկացի դերասանուհիներ
Ամերիկացի հաղորդավարներ
21-րդ դարի ամերիկացի դերասանուհիներ
Ամերիկացի կինոպրոդյուսերներ
20-րդ դարի ամերիկացի դերասաններ
21-րդ դարի ամերիկացի դերասաններ
Ամառային երիտասարդական վիքիճամբարի հոդվածներ